Guinness Book anunţă un nou record: Macheta cu cel mai mare set de trenuri în miniatură din lume.
Macheta deţine recordul pentru cea mai lungă cale ferată în miniatură. Proiectul reproduce părți din marile oraşe ale lumii. Până acum au fost investiți 35 de milioane de euro.
Vreau să îţi arăt acum ceva inedit. Guinness Book anunţă un nou record. O machetă spectaculoasă, ce conține cel mai mare set de trenuri în miniatură din lume, cu o cale ferată de aproape 16 kilometri. Poți vedea în acest proiect obiective turistice precum Colosseum-ul, pârtiile de ski din Austria, centrul spaţial Kennedy din Statele Unite sau canalele din Veneţia. Până acum, macheta a costat 35 de milioane de euro, dar lucrările continuă să se extindă. 300 de oameni au lucrat timp de 923.000 de ore la această machetă.